
Гъатхасэр йокIуэкI
Адыгей.Республикэм гъатхасэ лэжьыгъэхэр щокIуэкI. ИджыпстукIэ ахэр гектар 1200-м щызэфIагъэкIащ. Абы щыщу гектар 1000-м трасащ зэнтхъ, джэш щхъуантIэ, илъэс куэдкIэ къэкI удзхэкIхэр.
Мы гъэм мэкъумэш IуэхущIапIэхэм гъатхасэу ящIэнущ гектар мини 123,2-рэ. Абы щыщу гектар мин 49,6-м гъавэхэкIхэр тращIэнущ. КIэртIофымрэ хадэхэкIхэмрэ хухахащ гектар мин 1,05-рэ, гектар мин 0,55-р хущхъуэгъуэ зыхэлъ къэкIыгъэхэм яубыдынущ.
Къыхэдгъэщынщи, Адыгейм бжьыхьэсэу гектар мин 93,7-рэ иIэщ. Абы щыщу гектар мин 75,4-м гуэдз хасащ.
Черкесск зегъэхьэзыр
Къэрэшей-Шэрджэс.Гъатхэпэм и 18-м Черкесск щагъэлъэпIэнущ Кърымыр Урысейм къызэрыхыхьэжрэ илъэсищ зэрырикъур.
Республикэм щыпсэухэм ящыщ цIыху минхэр республикэм и щыхьэрым и уэрам нэхъыщхьэм ирикIуэнущ зэкъуэтыныгъэм и дамыгъэ урысей ныпыр яIыгъыу. Черкесск и зыгъэпсэху- пIэ «ХытIыгу щхъунтIэ» паркым Iуэхум щыпащэнущ. Абы щекIуэкIынущ концерт, щIалэгъуалэ зэхыхьэ.
УЭРДОКЪУЭ Женя.
